1 наурыздан бастап намаз кестесін жаңартады
"1 наурыздан бастап намаз кестесін жаңартады" | "https://abai.kz/post/180533"
TITLE: 1 наурыздан бастап намаз кестесін жаңартады
URL: https://abai.kz/post/180533
META: "1 наурыздан бастап намаз кестесін жаңартады" | "https://abai.kz/post/180533"
DATE: 27.02.2024
AUTHOR(s): Abai.kz
TOTAL WORDS: 111
TEXT: Қазақстан мұсылмандары діни басқармасы Қазақстанның бір уақыт белдеуіне көшуіне байланысты намаз уақыты 1 наурыздан бастап жаңаратынын хабарлады. "29 ақпаннан 1 наурызға қараған түні сағат 00:00-де Қазақстан бойынша UTC (Дүниежүзілік үйлестірілген уақыт) +5 уақытына ауысқан сәтте намаз уақыттары да автоматты түрде өзгереді. Қазақстан мұсылмандары діни басқармасының ресми www.muftyat.kz сайтындағы намаз кестесінен өздеріңізге қажетті ауыл мен қаладағы намаз уақыттары жайлы мәліметтерді алуға болады", – делінген діни басқарманың хабарламасында. Еске салайық, 2024 жылдың 29 ақпанынан 1 наурызға қараған түні сағат 00:00-де Астана, Алматы, Шымкент, Абай, Ақмола, Жамбыл, Жетісу, Қарағанды, Қостанай, Павлодар, Солтүстік Қазақстан, Түркістан, Ұлытау және Шығыс Қазақстан облыстары жергілікті уақытты 1 сағатқа артқа жылжытады. Сәйкесінше, Қазақстанның барлық аймағы 5-ші сағаттық белдеуде орналасады. Abai.kz
